projecte-aina/catalan_government_crawling huggingface dataset:
Sota el lema 1001 maneres d'estalviar energia.
El canvi comença a casa, jo trio, jo actuo arriba un any més la Setmana Europea de l'Energia Sostenible.
Aquest any, la novetat principal és que totes les activitats s'organitzen en format digital, de manera que ciutadania i entitats poden participar en totes les activitats independentment del municipi on visquin.
A l'ICAEN hem volgut aprofitar aquesta oportunitat per a organitzar 4 webinars d'estalvi energètic, dos adreçats a famílies i dos adreçats a establiments de petit comerç.
Un taller virtual completament gratuït on s'explicaran les diferents modalitats de contractació d'energia elèctrica, com optimitzar la potència contractada per reduir l'import de la factura, com utilitzar de manera eficient els electrodomèstics i millorar l'habitatge, nous models de mobilitat elèctrica i autoconsum amb energia solar fotovoltaica.
Entre els inscrits al webinar sortejarem una auditoria energètica personalitzada, en la que els nostres experts de manera virtual estudiaran el cas personal i acompanyaran a la persona en les actuacions d'estalvi energètic que pugui fer per a reduir la factura elèctrica fins a un 30% sense fer cap inversió.
Les dates d'aquest webinar i enllaços per a fer la inscripció són les següents:
· 30 de juny i 1 de juliol de 18h a 19h
Aquest taller també virtual que compta amb el suport del Consorci de comerç, artesania i moda de Catalunya, se centrarà en repassar tots els elements que els comerços han de tenir en compte per tenir el seu consum energètic ben ajustat.
També es tractaran temes com les diferents modalitats de contractació d'energia elèctrica, com optimitzar la potència contractada per reduir l'import de factura i com utilitzar de manera eficient els equips que necessita fer servir el negoci.
També sortejarem una auditoria personalitzada entre els inscrits a cada una de les dues sessions, per a fer les actuacions energètiques que millorin l'eficiència energètica del comerç permetent-li estalviar fins a un 30% d'electricitat.
Les dates d'aquest webinar i enllaços d'inscripció són les següents:
Es poden trobar totes les accions que us proposem a l'apartat de recursos de la Setmana Europea de l'Energia Sostenible i també us hi podeu adherir i compartir la vostra manera d'estalviar energia a la vostra comunitat.
Estem canviant el model energètic de Catalunya, cap a un model net, sostenible i més democràtic i per a aconseguir-ho necessitem la participació de tothom
L'Institut Català d'Energia (ICAEN) ha engegat diferents iniciatives per incentivar l'estalvi i l'eficiència energètica en l'àmbit domèstic durant el període de confinament establert per fer front a la COVID-19.
L'obligació de romandre a casa tant per als adults, incloent-hi el teletreball en aquells casos que fos possible, com per als infants ha generat una major utilització d'electrodomèstics i aparells electrònics, i també unes necessitats de climatització continuades durant el dia.
Per això, l'ICAEN ha redefinit les actuacions que tenia programades per a adaptar-se ràpidament a la nova situació i ha dissenyat una campanya orientada a oferir solucions i consells pràctics per a fer un consum energètic adequat i responsable, i que això es reflecteixi en la despesa i la factura energètiques sense disminuir la nostra qualitat de vida.
La campanya consta de diferents eixos.
En primer lloc, s'ha habilitat un espai al web icaen.gencat.cat que ofereix, de manera ordenada i sistematitzada, tant les novetats legals que s'han aprovat amb motiu de l'estat d'alarma per garantir els subministraments energètics com diferents consells, recomanacions i bones pràctiques per tenir en compte en la contractació d'energia elèctrica, els electrodomèstics, la climatització i la il·luminació.
En segon lloc, també s'ha posat en marxa una sèrie de sessions virtuals tipus Webinar, a través del canal Youtube, en què cada dijous a les 17h tècnics de l'ICAEN expliquen en directe diferents aspectes per millorar la forma de consumir energia a les cases i de disminuir les factures.
En total, seran vuit trobades durant les quals, a més, es dóna resposta als dubtes i preguntes que els ciutadans els facin arribar.
Les sessions queden enregistrades i publicades al mateix canal a mesura que es van celebrant.
Finalment, també s'ha posat en marxa una campanya comunicativa, a través de diferents mitjans digitals, per tal de difondre la informació i consells més bàsics mitjançant vídeos breus.
En conjunt, l'objectiu és continuar difonent bones pràctiques en el consum d'energia i intentar que el confinament no suposi un increment de la factura energètica per a les famílies.
L'ICAEN segueix operatiu mitjançant la modalitat de teletreball, de manera que manté tots els canals oberts per seguir en contacte amb els ciutadans.
Creus que pagues més del compte per l'electricitat del teu negoci?
T'agradaria que algú t'expliqués pas a pas com pots ser més eficient i reduir el teu consum energètic?
Un taller virtual, completament gratuït on t'explicarem les diferents modalitats de contractació d'energia elèctrica, com optimitzar la potència contractada per reduir l'import de la teva factura i com utilitzar de manera eficient els equips que necessites.
Els webinnars per a comerços per faran en les següents dates:
"Amb el suport del Consorci de Comerç, Artesania i Moda de Catalunya"
Properament es publicarà l'enllaç al webinar.
Sospites que pagues més del compte per l'electricitat de casa teva?
T'agradaria que algú t'expliqués pas a pas com pots ser més eficient amb els teus electrodomèstics?
Et presentem el webinar Canvia d'energia!
Un taller virtual, completament gratuït on t'explicarem les diferents modalitats de contractació d'energia elèctrica, com optimitzar la potència contractada per reduir l'import de la teva factura, com utilitzar de manera eficient els teus electrodomèstics i millorar el teu habitatge, nous models de mobilitat elèctrica i autoconsum amb energia solar fotovoltaica.
Les dates en què es realitzarà aquest taller són:
Canvia d'Energia (Part1) 30-juny dimarts 18h
Canvia d'Energia (Part2) 1-juliol Dimecres 18h
Entre els inscrits en cada webinnar es sortejarà una auditoria energètica personalitzada on s'estudiarà el cas particular de l'a família i acompanyarà en els canvis de contractació o de potència si són necessaris.
Del 16 al 22 de setembre se celebra a Catalunya la Setmana Europea de la Mobilitat que promou hàbits de mobilitat més sostenibles, segurs i saludables com són els desplaçaments a peu, en bicicleta, en transport públic o amb vehicle elèctric, així com visualitzar els canvis possibles en l'ús de l'espai públic, millorar la qualitat de l'aire i la reducció de la contaminació.
Amb el lema 'Per una mobilitat sense emissions ', la Setmana del 2020 vol arribar a la neutralitat en emissions de carboni al 2050.
per a l'estalvi i l'eficiència energètica
El Mapa de mesures és una eina dissenyada per identificar el conjunt de mesures d'estalvi i eficiència energètica que es poden implantar per reduir el consum energètic.
Consta d'un cercador on s'hi poden trobar les solucions més adequades classificades per tipus d'actuació, tipus de tecnologia i paraules clau.
L'eina també disposa d'un seguit d'infografies que mostren les mesures específiques més rellevants en diferents tipus d'instal·lacions industrials.
A més, per a completar la informació, també es pot accedir al Directori de subministradors d'equips i serveis de l'Institut Català d'Energia.
Fent clic a la pestanya situada a l'extrem superior dret de la pàgina s'accedeix al cercador de la llista completa de mesures.
El formulari permet refinar la cerca triant tipus d'actuació, tecnologia, o bé amb paraules clau.
Mitjançant el menú lateral s'accedeix a les infografies amb mesures específiques per a diferents tipus d'instal·lacions industrials.
per a l'estalvi i l'eficiència energètica
Implantar dipòsits pulmó d'aire comprimit a les proximitats dels punts de consum.
Incrementar el diàmetre de les canalitzacions minimitzant la pèrdua de càrrega.
Reduir la longitud i els colzes de la xarxa, de manera que es minimitzin les pèrdues de càrrega.
Distribuir l'aire comprimit en malles circulars, de manera que tots els punts de consum estiguin en paral·lel.
S'estima que un 20% del consum energètic d'una instal·lació d'aire comprimit és conseqüència de les fuites.
Establir diferents nivells de pressió a la xarxa i evitar, d'aquesta manera, haver de treballar amb valors superiors als mínims necessaris.
El fet de reduir de 7 a 6 bars comporta un estalvi d'un 8%
Instal·lar un bescanviador de calor a la sortida dels compressors, aprofitant, d'aquesta manera, la calor residual que generen.
Implantar un sistema de control dels compressors mitjançant variadors de freqüència.
Renovar el parc de compressors amb criteris d'estalvi i eficiència.
Ajustar el dimensionat dels sistemes d'assecatge i filtrat de l'aire, de manera que s'evitin sobreconsums.
Optimitzar la regulació de la pressió dels filtres, vàlvules de control, assecadors i trampes de condensació.
Implantar un sistema d'adquisició de dades, monitorització i control de la instal·lació.
Cal tenir en compte que l'aire comprimit és una energia cara: calen 8 kW elèctrics per tal de generar 1kW d'aire comprimit.
Dimensionar els sistemes d'emmagatzematge d'aire comprimit de manera que els compressors estiguin treballant el màxim nombre d'hores en règim nominal.
Cal evitar un règim de funcionament on-off dels compressors.
Implantar sensors per a poder monitoritzar els sistema: cabalímetres, sensors de pressió, sensors de temperatura i humitat.
per a l'estalvi i l'eficiència energètica
Els purgadors han d'estar tancats per tal d'evitar pèrdues de fluid per evaporació.
Abans de la temporada d'estiu comprovar el bon funcionament del dissipador per tal d'evitar sobreescalfament del sistema i fer malbé els captadors.
Inclinacions de captadors per sobre dels 45o optimitzen la producció a l'hivern.
En canvi, inclinacions per sota dels 40o optimitzen la producció a l'estiu.
Per cada 10 ̊ que ens desviem de l'orientació sud perdem un 4% de producció anual.
Els gruixos de l'aïllament dependran de l'any de construcció i el diàmetre de la canonada.
Per cada metre de canonada sense aïllar es perd un 3,5% de la producció anual d'un captador.
El cabal de funcionament òptim de la bomba del circuit primari ha d'estar entre 40 i 60 l/h·m2 de captador, així s'aconseguiran bons rendiments de la instal·lació.
El vas d'expansió de primari s'ha de calcular tenint en compte el 110% del volum d'aigua continguda en els captadors solars, en cas de canvi de fase.
En el manteniment cal comprovar que disposa d'aire i que cap vàlvula l'aïlla de la instal·lació.
L'intercanviador que més s'ajusta a les instal·lacions solars tèrmiques és el tipus aigua-aigua, afavorint el rendiment global de la instal·lació.
Per cada metre de canonada sense aïllar es perd un 2,7% de la producció anual d'un captador.
En el pla de manteniment caldrà revisar que l'aïllament i la protecció ultraviolada de l'acumulador estan en bon estat, que no existeixen fuites i que les proteccions catòdiques funcionen correctament.
Cada metre quadrat d'acumulador sense aïllar suposa unes pèrdues d'uns 1.100 kWh/any; en el cas d'utilitzar gas natural com a energia de suport, uns 50€/any.
Una mala regulació comporta un funcionament en excès de la bomba del circuit primari i una reducció del rendiment global de la instal·lació que pot arribar al 20%.
Per tenir un bon rendiment, millor si la caldera disposa d'un regulador de temperatura amb flama modulant que permeti detectar la temperatura preescalfada de la instal·lació.
per a l'estalvi i l'eficiència energètica
La profunditat mitjana d'un pou oscil·la entre els 80 i 150 metres.
La distància entre pous entre els 5 i 7 metres.
Per un correcte disseny és necessari:
Un incorrecte disseny del col·lector general pot suposar pèrdues del 5%.
No seleccionar el punt de treball o el sistema de control de la bomba de recirculació per la màxima eficiència pot suposar un increment del consum anual del 4%.
No fer correctament el purgat de la instal·lació pot suposar un increment de la despesa energètica entre el 5 i 10%.
Una incorrecta selecció dels equips pot portar a rendiments estacionals entre un 10 i 20% més baixos.
Tots els equips han de cobrir la càrrega màxima de fred i de calor sense l'ajuda de resistències de recolzament o similar.
La necessitat d'ús de la resistència pot suposar un 15% del consum anual.
Reduir la longitud i els colzes de la xarxa, de manera que es minimitzin les pèrdues de càrrega, afavoreix l'estalvi energètic i augmenta el rendiment global de la instal·lació
Un bon dimensionament del dipòsit d'acumulació augmenta els temps entre arrancades i disminueix els desequilibris hidràulics; en cas contrari els rendiments estacionals poden estar entre un 7 i 15% més baixos.
Aïllar correctament el dipòsit augmenta el rendiment entre un 5-10%.
Un sobredimensionament del sistema convencional de l'edifici a calefactar influeix en el rendiment de la instal·lació geotèrmica, però també en el cost global de la inversió.
No sobredimensionar la potència de la caldera, doncs redueix el rendiment en un 10% i augmenta les necessitats de manteniment.
Un manteniment incorrecte pot comportar pèrdues de rendiment del 25%.
És aconsellable realitzar-lo amb serveis tècnics oficials.
La xemeneia ha de dimensionar-se correctament i el seu interior ha de ser d'INOX 316.
És aconsellable l'ús d'estabilitzadors de tir per garantir una correcta combustió.
El seu volum ha de ser de forma general de 20l/kW per estabilitzar el sistema i evacuar la calor en cas de parada.
Ha d'estar aïllat correctament per evitar pèrdues que poden arribar a 1.200kWh/any i ha de permetre la presa de temperatures en la part alta i baixa del dipòsit.
Format per una vàlvula i una bomba, s'ubica fent bypass entre l'entrada i el retorn de la caldera per evitar-li condensacions.
Per evitar pèrdues, els aïllaments han d'estar en bon estat i no fer ponts tèrmics entre les canonades i els elements estructurals de l'edifici.
Els elements dins la sitja han de poder treballar en atmosferes amb risc d'explosió (ATEX), essent prohibits els equips elèctrics.
El volum útil mínim de la sitja ha de poder abastir com a mínim la demanda de 15 dies i és aconsellable que sigui 1,5 vegades el del camió que en farà la càrrega.
A la sitja existeixen riscos d'accidents mecànics i atrapaments, d'intoxicació per CO, d'explosió per la pols de fusta, d'esfondrament o de caiguda.
Cal identificar-los i prendre les mesures necessàries per evitar-los.
L'accés a la sitja ha de contemplar les mesures per evitar els riscos de despreniment del combustible.
En el cas de sitges amb càrrega pneumàtica, cal instal·lar:
Cal esperar 72 hores abans d'abocar les cendres en un contenidor, per prevenir incendis.
Una cendra fina i homogènia indica una bona combustió.
Cal validar amb el fabricant la necessitat d'espais per realitzar un correcte manteniment de les calderes.
La transmitància tèrmica varia segons el tipus de marc i del vidre.
Els marcs de fusta poden tenir una transmitància de 2-2,2 W/m2K, els metàl·lics amb trencament del pont tèrmic de 3,2 W/m2K, els de PVC de 2 cambres de 2,2 W/m2K.
La transmitància tèrmica dels vidres variarà en funció de si és doble o triple, del gruix de la seva cambra, de quin gas hi ha a la cambra i si és baix emissiu.
Per exemple, un vidre doble 4/20/4 amb argó té una transmitància de només 1,2 W/m2K.
No tots els vehicles contaminen igual: els vehicles elèctrics són completament nets en el seu funcionament, els de gas-oil i gasolina emeten gasos contaminants, i els de Gas natural i GLP són un intermig.Com més gran i potent és un vehicle més combustible consumeix.
Cal escollir el vehicle més net que millor s'adapta a les nostres necessitats.
De més a menys net hi ha: elèctrics, híbrids endollables, híbrids, de Gas Natural, de GLP, de gasolina, de gas-oil,.
Els de gas són duals, és a dir, funcionen també amb el combustible convencional.
Ajustant les pressions correctes, el vehicle serà més eficient.
Les mides dels pneumàtics també afecten el consum, com més grans, més consum.
Un vehicle pot consumir fins a un 25% menys si se segueixen unes pautes de conducció eficient.
Per aprendre-les, cal fer un curs de 4 hores, teòric-pràctic.
Més informació en qualsevol autoescola.
En tipologia comercial també hi ha al mercat vehicles eficients que s'ajusten a totes les necessitats, com ara vehicles elèctrics, de GN i de GLP.
Aquestes instal·lacions, poden ser Ràpides (50kW), Semiràpides (7-22kW), i Normals (3,3kW).
Depenent de la potència que tingui el punt, la recarrega completa de la bateria d'un vehicle elèctric pot durar des de 30 minuts fins a 4 hores.
Els vehicles de dues rodes també poden ser propulsats per electricitat.
Són vehicles essencialment urbans molt eficients i silenciosos, que poden aprofitar la infraestructura de recàrrega Normal per recarregar les bateries.
El pedaleig assistit per motors elèctrics és un gran ajut que pot fer decantar la persona amb poca forma cap a la bicicleta quan el seus recorreguts inclouen pujades.
Un turisme elèctric té actualment una bateria d'uns 20kWh.
Aquesta bateria està repartida de forma plana en la part baixa del cotxe, fent que els vehicles siguin especialment estables, amb un centre de gravetat molt baix.
Existeixen diferents connectors per a endollar els vehicles elèctrics.
Les estacions de recàrrega ràpides a Europa, disposen dels estàndards europeus CCSCombo2 i Tipus2 o Mennekes, a Catalunya també s'incorpora l'estàndard japonès ChadeMo.
Una bona opció és usar la bibicleta per als desplaçaments d'obligació quotidians, al centre de treball, a l'escola, etc. Un accés segur ajudarà a promoure'n el seu ús.
Utilitzar un vehicle compartit entre diversos companys de treball permet reduir el nombre de vehicles en circulació i la necessitat de places d'aparcament, i repartir els costos dels desplaçaments.
Una empresa amb un nombre elevat de treballadors ha de tenir un PDE (Pla de Desplaçament d'Empresa).
Un autobús d'empresa permet traslladar un volum elevat de persones cap al centre de treball de forma molt eficient.
Els vehicles elèctrics fan que la producció d'energia renovable participi en la mobilitat, aprofitant els beneficis de la generació neta d'electricitat per a contaminar menys de forma difusa.
Disposar d'un espai on se centralitzen i organitzen els repartiments, en la distribució de mercaderies, permet reduir els quilòmetres de recorregut i de vehicles al mínim necessari.
Un carril reservat per al transport públic o els vehicles amb alta ocupació, vehicles ben aprofitats, i també els vehicles més eficients i menys contaminants, és una bona eina de foment de l'eficiència.
La millor opció sempre és el transport públic.
Si els horaris, recorreguts i activitats s'adapten, no hi ha cap altra opció més econòmica i eficient.
Per evitar moure vehicles pesants amb mercaderia dins els nuclis urbans se centralitzen els enviaments en petits magatzems per fer el darrer quilòmetre en vehicles menys sorollosos i més nets.
Per fer salut i moure's de forma dinàmica en recorreguts de menys de 5 quilòmetres, la bicicleta és el vehicle més recomanable, especialment per a recorreguts urbans, on cada vegada hi ha més carrils bici.
Ubicacions estratègiques que permeten aparcar el vehicle privat i allà utilitzar un transport públic que permet assolir la part més llarga del recorregut.
Són els Park&Ride, estacions de tren i/o bus amb aparcament i ben comunicades.
Controlar l'entrada d'oxigen a la cambra de combustió de la caldera, per tal de garantir una combustió òptima.
S'aconsella realitzar aquest control basant-se en una sonda lambda i de manera contínua.
El fet de reduir el cabal d'oxigen entrant en un 2,5% per a una temperatura de gasos d'escapament de 220oC comporta un increment del rendiment de l'1,1%
Aïllar la caldera, de manera que es minimitzin les pèrdues per radiació de la carcassa.
Passant d'un aïllament de 80 mm a un de 120 mm, a 6 bar i 165oC, s'aconsegueix un estalvi del 23%.
S'aconsella que el sistema de control de la purga de sals es realitzi en continu, mitjançant un conductímetre.
El fet de passar d'un sistema de purga manual a un de purga automàtica comporta una reducció del 3% del cabal de sals.
Controlar la qualitat d'entrada de l'aigua d'aportació, concentrant-se principalment en minimitzar la presència de sals dissoltes.
Una possible solució és implantar un sistema d'osmosi per a l'aigua d'aportació.
La reducció del cabal de purga de sals, mitjançant un sistema d'osmosi inversa, és d'un 5%.
Implantar un economitzador per recuperar l'energia dels gasos de combustió, realitzant un preescalfament de l'aigua d'entrada de la caldera.
S'estimen uns estalvis orientatius entre un 10% i un 20%.
Promoure la implantació de variadors de freqüència en l'accionament del ventilador que regula el cabal d'aire entrant.
S'estima un estalvi orientatiu, en el consum del ventilador, del 15%.
Substituir els inversors per inversors d'alta eficiència.
S'estima que un inversor d'alta potència és un 15% més eficient que un inversor convencional.
S'aconsella implantar un sistema de gestió energètica en què es monitoritzin els consums i es pugui actuar sobre el sistema, minimitzant el consum energètic.
Orientativament, de mitjana, només pel sol fet de mesurar sistemàticament el consum energètic s'identifiquen estalvis d'un 5%.
Promoure els sistemes de transmissió per engranatges epicicloïdals; evitar les corretges en secció en V, les corretges planes i els engranatges de vis sens fi.
Revisar i ajustar la tensió de les corretges de transmissió.
Ajustar i confirmar el correcte funcionament dels sistemes de transmissió.
Minimitzar l'ús de motors sobredimensionats i substituir-los per motors d'alta eficiència.
Realitzar campanyes de renovació dels motors actuals, per motors d'alta eficiència.
Assegurar-se de realitzar una lubricació adequada, d'acord amb les especificacions del fabricant.
Minimitzar el rebobinatge dels motors.
En cas de realitzar el rebobinatge, assegurar-se que es realitza d'acord amb les especificacions del fabricant.
El rebobinatge incideix directament en una pèrdua de rendiment del motor, especialment si és el segon o tercer rebobinatge del motor.
Cal tenir en compte que al llarg de la vida d'un motor elèctric, el cost d'adquisició és del 2,5%, el manteniment també d'un 2,5% i el seu cost energètic un 95%.
Implantar sistemes de compensació de la reactiva centralitzats que complementin la compensació punt a punt.
Analitzar l'efecte cost benefici en implantar noves xarxes de distribució amb una secció dels conductors per sobre dels requisits del REBT, de manera que es minimitzin les pèrdues per efecte Joule.